proxectonos/corpus_dominio_legal_administrativo_tmp huggingface dataset:
08/10/2020 | Administración LocalMunicipal
Cerdido
Taboleiro de anuncios electrónico

Por Decreto da Alcaldía núm.170/2020 de 23.09.2020 acordouse a publicación do seguinte anuncio: PRIMEIRO.- A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, será substituída pola súa publicación no taboleiro de anuncios electrónicos da sede electrónica do Concello. SEGUNDO.- O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.- O taboleiro de anuncios electrónico publicarase na sede electrónica do Concello. CUARTO.- O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.- O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razón técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.- Publicar este acordo no Boletín Oficial da Provincia. Cerdido, 29 de setembro de 2020 O Alcalde Benigno Galego Castro
08/10/2020 | Administración LocalMunicipal
Fisterra
Aprobación inicial Ordenanza fiscal da taxa polo estacionamento de vehículos de tracción mecánica nos espazos municipais destinados a ese fin sesión plenaria 1 de outubro de 2020

Aprobada Inicialmente a Ordenanza fiscal reguladora da Taxa polo Estacionamento de Vehiculos de Tracción Mecánica nos espazos municipais destinados a ese fin en sesión ordinaria celebrada polo Pleno da Corporación o día 1 de Outubro de 2020, exponse ó público por espazo de trinta (30) días hábiles contados a partir do día seguinte ó da súa publicación no Boletín Oficial da Provincia a efectos de posibles reclamacións, que no caso de non presentárense, dito acordo terá carácter definitivo.- Fisterra, a 2 de Outubro de 2020. O ALCALDE, José Marcote Suárez
08/10/2020 | Administración LocalMunicipal
Narón
Intervención
Edicto de aprobación definitiva da modificación da Ordenanza fiscal n.º 13, reguladora da taxa por utilización de instalacións deportivas

EDICTO Ao abeiro do disposto no artigo 17.4 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro da modificación da Ordenanza fiscal n.º 13, reguladora da taxa por utilización das instalacións deportivas, aprobada polo Concello-Pleno do Concello de Narón provisionalmente en data 19/08/2020. Contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses contados a partir do día seguinte ao de publicación deste edicto. Poderán así mesmo interpoñer calquera outro que estimen axeitado. Modificacións da ordenanza fiscal n.º 13 reguladora da taxa por utilización das instalacións deportivas, no articulado que se enumera a continuación que quedan redactados come segue: 3. No suposto do apartado 1, procederase á devolución da taxa ou a o rateo da cota correspondente ao periodo non utilizado.4. No suposto do apartado 2 e para o caso das liquidacións periódicas polos usos permanentes autorizados pola Administración, aplicarase a dita tarifa reducida excepto cando se revirta á situación de normalidade en cuxo caso terase en conta como mensualidade completa de utilización as fraccións de mais de quince días de efectiva utilización sen restriccións. DISPOSICIÓN FINAL A presente ordenanza entrará en vigor o día seguinte o da súa publicación no Boletín Oficial da Provincia, comezando a aplicarse a partir de dita data permanecendo en vigor ata a súa modificación ou derrogación expresa. Narón, 2 de outubro de 2020. O alcalde en funcións Geronima Robins Chirino/6946
08/10/2020 | Administración LocalMunicipal
A Coruña
Planeamento e Xestión do Solo
Anuncio de aprobación definitiva do cambio de sistema de actuación de compensación a concerto do polígono R40 - “Lugar Peñarredonda” (expediente 620/2017/41)

A Xunta de Goberno Local en sesión ordinaria celebrada o día 23 de setembro de 2020, adoptou, entre outros, o seguinte acordo: “PRIMEIRO.- Estimar a solicitude de cambio de sistema de actuación de compensación a concerto do Polígono R40 “Lugar Peñarredonda 1”, presentada con data 24 de novembro de 2017, por dona Kyara Lopez Ramos Navedo, actuando en calidade de administradora solidaria de “Promociones Hamburgo Coruña S. L”, ao acreditar que esta mercantil é a titular única da propiedade privada incluída neste ámbito. SEGUNDO.- Tomar coñecemento do escrito, de data 12 de xuño de 2020, presentado pola a subdirectora xeral de enerxía e minas da Xunta de Galicia, no trámite de información pública, e darlle traslado á “Promociones Hamburgo Coruña S. L”, para que teña en conta as consideracións técnicas mencionadas no escrito, no momento de elaborar os documentos técnicos correspondentes do polígono R40. TERCEIRO.- Aprobar definitivamente o cambio de sistema de actuación de compensación a concerto do Polígono R40 “Lugar Peñarredonda 1” do PXOM 2013.” Contra o dito acordo, que pon fin á vía administrativa, os interesados poderán interpoñer recurso potestativo de reposición no prazo dun mes, que comezará a contar desde o día seguinte á publicación deste anuncio. Todo isto de conformidade co artigo 123 da Lei 39/2015, do 1 de outubro, do procedemento administrativo común das administracións públicas. Así mesmo, poderán interpoñer directamente recurso contencioso administrativo ante os xulgados do contencioso administrativo no prazo de dous meses a partir do día seguinte a que se realice a publicación, de conformidade co artigo 46 da Lei 29/1998, do 13 de xullo, da xurisdición contenciosa administrativa, sen prexuízo de calquera outro que estimen pertinente. A Coruña, a 1 de outubro de 2020 O concelleiro delegado da Área de Urbanismo, Vivenda, Infraestruturas e Mobilidade Juan Manuel Díaz Villoslada
08/10/2020 | Administración LocalMunicipal
Brión
Delegacións xenéricas da Alcaldía

Por esta alcaldía con data 29.09.2020, ditouse o seguinte decreto: Resultando que no Pleno do 18.09.2020 produciuse a miña toma de posesión como alcalde deste Concello. Resultando necesario proceder á reorganización do goberno municipal para adaptar a composición dos distintos órganos á nova realidade xurdida como consecuencia da renuncia do anterior alcalde. Considerando que, de acordo co previsto no art.21.3 da Lei 7/1985, do 2 de abril, reguladora das bases do réxime local (en adiante LBRL) “o alcalde pode delegar o exercicio das súas atribucións (…)” e que consonte ao art.23.4 da LBRL “o alcalde pode delegar o exercicio de determinadas atribucións nos membros da Xunta de Goberno Local e, onde esta non exista, nos tenentes de alcalde, sen prexuízo das delegacións especiais que, para cometidos específicos, poida realizar en favor de calquera concelleiro, aínda que non pertenceran a aquela”. Considerando o disposto nos artigos 43 e 44 e na Disposición Adicional 4ª do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), ao abeiro das competencias desta alcaldía, resolvo: 1º) Conferir delegacións xenéricas de servizos nas persoas que se indican, que comprenderá a dirección interna e a xestión dos servizos correspondentes, sen a facultade de ditar actos administrativos que afecten a terceiros: 1. Política Social, Servizos Sociais, Igualdade e Maiores: Concepcion Vicenta Goizargi Arroyes Bonillo.2. Medio Rural e Obras Públicas: Boguslawa Lesme El Aydouni.3. Seguridade Cidadá, Policía Municipal, Protección Civil, Alumeado, Auga, Sinalización e Festas: José Luis Sampedro Bouzas.4. Turismo e Patrimonio: Yolanda Bouzas Alfonsín.5. Biblioteca, Cultura, Deportes, Actividades Extraescolares e Música: Sandy Marie Cebral Gómez.6. Novas Tecnoloxías, Promoción Económica, Emprego, e Asociación Terras de Compostela: María Guarina Rey Vázquez.7. Recollida de Lixo, Limpeza Pública, Relacións entre Concellerías e Mobilidade: Rogelio Juan Berdugo Tache.2º) Notificar esta resolución aos concelleiros designados, entendéndose tacitamente aceptadas as delegacións agás manifestación expresa en contrario no prazo de tres días hábiles.3º) Dispor a publicación desta resolución no BOP da Coruña e dar conta ao Pleno na primeira sesión que celebre. O que se fai público para xeral coñecemento. Brión, 2 de outubro de 2020 O alcalde Pablo Lago Sanmartín
08/10/2020 | Administración LocalMunicipal
Arteixo
Servicios Técnicos Área de Obras
Pago de importe por expropiación e levantamento de actas de ocupación no Concello de Arteixo correspondentes ao expediente de expropiación para execución das obras de ampliación da capacidade da Avda. da Deputación no Polig. Ind. de Sabón

Pago importe expropiación e levantamento de actas de ocupación no Concello de Arteixo En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello acordou proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para execución das obras de “Ampliación da capacidade da Avda. da Deputación no Polígono Industrial de Sabón”, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico, 1 Data: o día 27 de outubro de 2020, ás 09.30 horas Co fin de proceder ao pago do importe: O pagamento efectuarase polo pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo, 1 de outubro de 2020. Asdo.: Luis Alberto Castro Calvete - CONCELLEIRO DE URBANISMO E PATRIMONIO Por delegación Decreto n.º 1546/2020
08/10/2020 | Administración LocalMunicipal
Abegondo
Desafectación dun camiño próximo ao AB-0353

ASUNTO: DESAFECTACIÓN DUN CAMIÑO PRÓXIMO AO AB-0353 EXPEDIENTE: 2019/X999/000276 Aprobada inicialmente a desafectación do ben inmoble camiño municipal próximo ao CAMIÑO AB-0353 situado en Beade cambiando a súa cualificación de ben de dominio público a ben patrimonial, por Acordo do Pleno Municipal da Entidade Local de data 17/09/20, de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes, a contar desde o día seguinte ao de publicación do presente anuncio neste Boletín Oficial da Provincia e no taboleiro de anuncios do Concello. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica do Concello(https://abegondo.es). Abegondo, 06.10.2020. O alcalde José Antonio Santiso Miramontes
08/10/2020 | Administración LocalMunicipal
O Pino
Anuncio aprobación inicial expte. modificación crédito 07/2020

Exponse ao público o expediente de MODIFICACIÓN DE CRÉDITO-CRÉDITO EXTRAORDINARIO, aprobado inicialmente pola Corporación, financiado con anulacións ou baixas de crédito doutras partidas, aprobado inicialmente polo Pleno da Corporación en data 30/09/2020. Os interesados, no prazo de 15 días hábiles, a partir do seguinte ao da inserción deste anuncio no Boletín Oficial da Provincia, poderán presenta-las reclamacións que consideren pertinentes ante o Pleno da Corporación. O Pino, 30 de setembro de 2020 O ALCALDE, -Luz Alejandra Carmen Susana Garba Tinas-
28/10/2020 | Administración LocalMunicipal
Ames
Ampliación do prazo de xustificación das axudas para a promoción de actividades levadas a cabo por asociacións culturais do Concello de Ames no exercicio 2019

ANUNCIO Ampliación do prazo de xustificación das axudas para a promoción de actividades levadas a cabo por asociacións culturais do Concello de Ames no exercicio 2019 En sesión da Xunta de Goberno Local do 15 de outubro de 2020 foi ampliado o prazo de xustificación da convocatoria de axudas para a promoción de actividades levadas a cabo por asociacións culturais do Concello de Ames para o ano 2019, ata o día 16 de novembro de 2020. De conformidade co acordado, o novo prazo ampliado de presentación de solicitudes remata o día 16 de novembro de 2020. O que se fai publico para xeral coñecemento. Ames, 16 de outubro de 2020. O alcalde José M. Miñones Conde
28/10/2020 | Administración LocalMunicipal
Ponteceso
Secretaría
Revogación das delegacións outorgadas pola Alcaldía

REVOGACIÓN DAS DELEGACIÓNS OUTORGADAS POLA ALCALDÍA En cumprimento do establecido nos artigos 21.3 da Lei 7/1985, do 2 de abril, reguladora das bases do Réxime Local, 43.3 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente RESOLVO: Primeiro. –Revogar a delegación feita por Resolución da Alcaldía n.º 354/2019, do 19.06.2020, pola que se nomeaba á señora concelleira Dna. Raquel Fondo Pérez como delegada da Área de Turismo, deporte, festexos e dinamización económica, revogando a facultade de dirixir e xestionar os seguintes asuntos incluídos na Área: – Turismo, todo o relacionado coa promoción e desenvolvemento do sector turístico. – Deporte, todo o relacionado coa promoción e práctica deportiva, en relación cos clubs deportivos. – Festexos e actos públicos organizados polo Concello. – Promoción económica municipal relacionada co sector terciario. Segundo. –Asumir directamente as competencias e facultades da Área de Turismo, deporte, festexos e dinamización económica. Terceiro. –Notificar resolución á interesada, publicar a presente resolución no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Ante min, a secretaria, para os efectos do disposto no artigo 3.2 do Real Decreto 128/2018. Ponteceso, 26 de outubro de 2020. O alcalde A secretaria Xosé Lois García Carballido Antía Pena Dorado
28/10/2020 | Administración LocalMunicipal
Boqueixón
Exposición pública aprobación inicial orzamentos 2020

O 21/10/2020 o Pleno da Corporación aprobou inicialmente o Orzamento xeral do Concello de Boqueixón para o ano de 2020. Faise público a fin de que, durante o prazo de quince días hábiles a computar dende o seguinte ao da publicación no correspondente anuncio no Boletín Oficial da Provincia da Coruña, os interesados poidan examinar o expediente e presentar reclamacións ante o Pleno. O acordo inicialmente adoptado entenderase definitivamente adoptado se durante o dito prazo non se presentan reclamacións; no caso contrario, o Pleno disporá do prazo dun mes para resolvelas. Boqueixón, 22 de outubro de 2020 Manuel Fernández Munín, alcalde-presidente
28/10/2020 | Administración LocalMunicipal
Cabana de Bergantiños
Elevación a definitivo do acordo de aprobación inicial do expediente de modificación de crédito 27/2020

Rematado o prazo de exposición ao público do acordo plenario de modificación nº 27/2020 do orzamento da Corporación para o ano 2020, mediante crédito extraordinario sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 23 de outubro de 2020 O Alcalde Asdo. José Muíño Domínguez
28/10/2020 | Administración LocalMunicipal
Ponteceso
Secretaría
Separación dos membros das Xunta de Goberno Local e nomeamento da nova Xunta de Goberno Local e tenentes alcalde

Separación dos membros das Xunta de Goberno Local e nomeamento da nova Xunta de Goberno Local e tenentes alcalde En cumprimento do establecido nos artigos 20.1. b) e 23 da Lei 7/1985, do 2 de abril, Reguladora das Bases do Réxime Local, 65 da Lei 5/1997, do 22 de xullo, de Administración Local de Galicia, e 35.2 e 52 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente. RESOLVO: Primeiro. –Modificar a composición da Xunta de Goberno Local establecida na resolución de Alcaldía 347/2019, do 19-06-2019, separando aos seguintes membros: D. Rainer Munuera Adamiec. D.ª Rosaura Villote Jumbo. D. Virginio Alpera Leguina. A separación será efectiva dende o día seguinte da firma da resolución polo alcalde de acordo co artigo 46.1 do RD 2568/1986, e implicará a perda automática da condición de tenentes de alcalde conforme o artigo 46.3 do RD 2568/1986. Segundo. –A Xunta de Goberno Local pasará a estar integrada por tres membros, sendo os que se sinalan a continuación: Presidente: alcalde, D. Xosé Lois García Carballido. Vogais, señoras concelleiras: D.ª Noelia Ciprian Gabriel Gomez Alvarez Carme. D.ª María Teresa Chouciño Calvete. Os nomeamentos serán efectivos dende o día seguinte a da firma desta resolución de acordo co artigo 46.1 do RD 2568/1986. Terceiro. –A periodicidade das sesións da Xunta de Goberno Local manterase dacordo co establecido na resolución 347/2019 e a modificación operada por a resolución 259/2020, do 29.04.2020. Cuarto. –Cesar como tenentes de alcalde aos señores concelleiros que conforme esta resolución xa non son membros da Xunta de Goberno Local que de seguido se relacionan: D. Rainer Munuera Adamiec. D.ª Rosaura Villote Jumbo. D. Virginio Alpera Leguina. Quinto. –Nomear como tenentes de alcalde ás señoras concelleiras que forman parte da Xunta de Goberno Local: Primeira tenente de alcalde: D.ª Geertje Jose Amando Angerri Dini. Segunda tenente de alcalde: D.ª María Teresa Chouciño Calvete. O seu nomeamento será efectivo a partir do día seguinte ao da sinatura desta resolución. Sexto. –Notificar aos interesados, publicar o anuncio no Boletín Oficial da Provincia e taboleiro de anuncios e dar conta ao Pleno da Corporación na vindeira sesión que se celebre. Ante min, a secretaria, para os efectos do disposto no artigo 3.2 do Real Decreto 128/2018. Ponteceso, 26 de outubro de 2020. O alcalde A secretaria Xose Lois García Carballido Antía Pena Dorado
28/10/2020 | Administración LocalMunicipal
Ponteceso
Secretaría
Revogación das delegacións outorgadas pola Alcaldía

En cumprimento do establecido nos artigos 21.3 da Lei 7/1985, de 2 de abril, reguladora das bases do Réxime Local, 43.3 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente Primeiro.- Revogar as resolucións núms.355/2019, do 19-06-2020, e 362/2020, do 23-06-2020, polas que se nomea ao señor concelleiro D. FAUSTINO SANTIAGO LEMA como Delegado da Área de Mobilidade, Seguridade, Emerxencias e Mar, e revogar a facultade de dirixir e xestionar os seguintes asuntos incluídos na Área:  Mobilidade: tránsito, transporte e sinalización viaria.  Policía Local, incluída a súa xefatura.  Protección Civil  Grupo de Emerxencias Supra-municipal (GES).  Mar Segundo.- Asumir directamente as competencias e facultades da Área de Mobilidade, Seguridade, Emerxencias e Mar. Terceiro.- Notificar resolución ao interesado, publicar a presente resolución no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Ante min, a secretaria, para os efectos do disposto no artigo 3.2 do Real Decreto 128/2018. Ponteceso, 26 de outubro de 2020 O alcalde A secretaria Xose Lois García Carballido Antía Pena Dorado
28/10/2020 | Administración LocalMunicipal
Dodro
Exposición pública do padrón da taxa polos servizos de abastecemento de auga, rede de sumidoiros e depuración, 3º trimestre de 2020

A Xunta de Goberno Local do Concello de Dodro, na súa sesión extraordinaria do día 16 de outubro de 2020, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 3º trimestre 2020, elaborado pola empresa concesionaria do dito servizo. O referido padrón queda exposto ao público, de conformidade co establecido no artigo 102 da Lei 58/2003, de 17 de decembro, Xeral Tributaria e nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, durante o prazo de 15 días, que comenzarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Esta exposición servirá de notificación colectiva a tódolos contribuíntes, nos termos establecidos na dita Lei Xeral Tributaria. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión da canon da auga poderá ser, así mesmo, obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon de auga, a vía de constrinximento será realizada pola consellería competente en materia de facenda da Xunta de Galicia. Dodro, 21 de outubro de 2020 O alcalde Francisco Xabier Castro Tourís
28/10/2020 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de agosto

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 22 de outubro de 2020 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de agosto de 2014. Visto o informe da traballadora social do Concello dona Sandalia Baginska Coelho, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de agosto de 2020. Elaborados os padróns mensuais que conteñen as liquidacións da taxa pola prestación do servizo do SAF no mes de agosto de 2020, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de agosto de 2020. O padrón correspondente ao mes de agosto consta de 78 contribuíntes (26 de libre concurrencia e 52 de dependencia) e un importe total de 3.734,79 € (3.248,56 € usuarios de dependencia e 486,23 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 23 de outubro de 2020. O alcalde Asdo.: José Muíño Domínguez
28/10/2020 | Administración LocalMunicipal
Cambre
Avocación de competencias da terceira tenente de alcalde

Esta Alcaldía, o día 22 de outubro de 2020 ditou a resolución núm.1582 que literalmente se transcribe a seguir: “Dona Elsira Laura Josefina Gabarrez Chollet, terceira tenente de alcalde, por motivos persoais, non poderá exercer nestes momentos as súas funcións como concelleira delegada de área, e non se dispón de data na que se poida reincorporar ao seu cargo. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Servizos e Seguridade Cidadá a prol de dona Elsira Laura Josefina Gabarrez Chollet, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da área de Servizos e Seguridade Cidadá efectuada a prol de dona Elsira Laura Josefina Gabarrez Chollet dende o día de hoxe ata o día no que se poida reincorporar ao seu cargo como concelleira, a partir do cal continuará no exercicio das funcións que lle foron delegadas por esta Alcaldía segundo Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 23 de outubro de 2020 O alcalde Óscar A. García Patiño
28/10/2020 | Administración LocalMunicipal
Porto do Son
Aprobación de padróns fiscais

Aprobación de padróns fiscais A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 23/10/2020, aprobando o padrón definitivo do prezo público pola prestación do Servizo de Axuda no Fogar correspondente ao mes de setembro de 2020, por un importe total de 4.353,58 euros (catro mil trescentos cincuenta e tres euros con cincuenta e oito céntimos). O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 23 de outubro de 2020. A concelleira delegada, M.ª José Maneiro Quintáns
28/10/2020 | Administración LocalMunicipal
Narón
Secretaría
Anuncio de lista definitiva, composición de tribunal e data de examen de 3 prazas de administrativo/a por promoción interna

A alcaldía do concello en data 22 de outubro de 2.020, adoptou a seguinte resolución: Rematado o prazo de presentación de reclamacións á lista provisoria para tomar parte no proceso selectivo para a provisión de 3 prazas de Administrativo, esta alcaldía, en uso das atribucións conferidas pola lexislación vixente RESOLVE: PRIMEIRO.- Aprobar a lista definitiva de admitidos/as e excluídos/as para tomar parte no proceso selectivo para a provisión de 3 prazas de administrativo: EXCLUÍDOS/AS: Ninguén SEGUNDO.- Aproba-la composición do tribunal que xulgará o proceso selectivo e que estará integrado por: TERCEIRO.- O tribunal constituirase o día 13 de novembro de 2.020, ás 09,00 horas no quinto andar da Casa do Concello. CUARTO.- As aspirantes deberán presentarse o día 13 de novembro de 2020, ás 10,00 horas, no segundo andar da Casa do Concello de Narón, neste termo municipal, para a celebración do primeiro exercicio do proceso selectivo. Narón, 23 de outubro de 2.020 A Alcaldesa Marian Ferreiro Díaz
28/10/2020 | Administración LocalMunicipal
Ames
Aprobación definitiva da modificación da base n.º 43 de execución do orzamento 2020

ANUNCIO ASUNTO: APROBACIÓN DEFINITIVA DA MODIFICACIÓN DA BASE N.º 43 DE EXECUCIÓN DO ORZAMENTO 2020 En sesión plenaria do 24 de setembro de 2020, prestase aprobación provisional á modificación das base n.º 43 do orzamento municipal de 2020. Durante o prazo de exposición pública de quince días hábiles (Boletín Oficial da Provincia núm.164, do 1 de outubro de 2020) non se presentou ningunha reclamación, polo que o acordo de aprobación inicial do modificación das bases de execución do orzamento números 20 e 26 quedou elevado a definitivo. Aos efectos legalmente establecidos no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, procede publicar agora as bases modificadas: Base 43.ª d) Subvencións nominativas: Entenderase por subvención nominativa aquela que por razóns excepcionais de interese público outórguese expresamente a unha Entidade pública ou privada para a realización dunha actividade ou un investimento concreto, específico e determinado, de interese xeral ou utilidade pública, por non resultar posible ou conveniente a aplicación dos principios xerais de publicidade, concorrencia, igualdade e non discriminación, por razóns de interese público expresamente recollidas nos Convenios ou Acordos de desenvolvemento da presente Base. Durante o exercicio 2020 tramitaranse as subvencións nominativas que seguidamente se detallan a favor dos perceptores que se indican, polos importes máximos que se especifican, e aos coeficientes de financiamento máximos que tamén se expresan: A tramitación dos expedientes de gasto relativos ás subvencións nominativas detalladas nesta base e as que poidan reflectirse en expedientes de modificación de créditos aprobados polo Pleno e tramitados durante a vixencia do orzamento de 2020, non requirirán novo acordo do Pleno da Corporación, correspondendo a súa resolución á Alcaldía. Ames, a 26 de outubro de 2020. O alcalde José M. Miñones Conde
28/10/2020 | Administración LocalMunicipal
Ames
Ampliación do prazo de xustificación das axudas para a promoción de festas populares do Concello de Ames no exercicio 2019

ANUNCIO Ampliación do prazo de xustificación das axudas para a promoción de festas populares do Concello de Ames no exercicio 2019 En sesión da Xunta de Goberno Local do 15 de outubro de 2020 foi ampliado o prazo de xustificación da convocatoria de axudas para a promoción de festas populares do Concello de Ames para o ano 2019, ata o día 16 de novembro de 2020. De conformidade co acordado, o novo prazo ampliado de presentación de solicitudes remata o día 16 de novembro de 2020. O que se fai publico para xeral coñecemento. Ames, 16 de outubro de 2020. O alcalde José M. Miñones Conde
28/10/2020 | Administración LocalMunicipal
Ribeira
Padrón e lista cobratoria da taxa pola venta ambulante do 2º trimestre de 2020

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria da taxa pola venta ambulante do 2º trimestre de 2020. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 26 de outubro de 2020 ata o 7 de xaneiro de 2021, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 23 de outubro de 2020 O Alcalde, Manuel Ruiz Rivas
28/10/2020 | Administración LocalMunicipal
Narón
Secretaría
Lista definitiva, composición de tribunal e data de exame de 2 prazas de auxiliar administrativo/a por promoción interna

A alcaldía do concello en data 22 de outubro de 2.020, adoptou a seguinte resolución: Rematado o prazo de presentación de reclamacións á lista provisoria para tomar parte no proceso selectivo para a provisión de 2 prazas de Auxiliar Administrativo, esta alcaldía, en uso das atribucións conferidas pola lexislación vixente RESOLVE: PRIMEIRO.- Aprobar a lista definitiva de admitidos/as e excluídos/as para tomar parte no proceso selectivo para a provisión de 2 prazas de Auxiliar Administrativo: EXCLUÍDOS/AS: Ninguén SEGUNDO.- Aproba-la composición do tribunal que xulgará o proceso selectivo e que estará integrado por: TERCEIRO.- O tribunal constituirase o dia 16 de novembro de 2.020, ás 09,00 horas no quinto andar da Casa do Concello. CUARTO.- As aspirantes deberán presentarse o día 16 de novembro de 2.020, ás 10,00 horas, no segundo andar da Casa do Concello de Narón, neste termo municipal, para a celebración do primeiro exercicio do proceso selectivo. Narón, 23 de outubro de 2.020 A Alcaldesa Marian Ferreiro Díaz
28/10/2020 | Administración LocalMunicipal
Val do Dubra
Anuncio aprobación inicial expediente de modificación orzamentaria 12/2020 por transferencia de créditos do Concello de Val do Dubra

Por acordo do Pleno de data 15 de outubro de 2020 aprobouse inicialmente o expediente de modificación orzamentaria 12/2020 por transferencia de créditos, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Asinado polo Sr. Alcalde José Manuel Varela Ferreiro, no CONCELLO DE VAL DO DUBRA o 21 de outubro de dous mil vinte.
28/10/2020 | Administración LocalMunicipal
Ortigueira
Intervención
Aprobación definitiva do expediente de modificación de créditos núm.29/2020 na modalidade de crédito extraordinario n.º 2/2020

ANUNCIO APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.29/2020 NA MODALIDADE DE CRÉDITO EXTRAORDINARIO N.º 2/2020 O Pleno da Corporación municipal, en sesión ordinaria celebrada o día 10 de setembro de 2020 aprobou inicialmente o expediente de modificación de créditos núm.29/2020, na modalidade de crédito extraordinario n.º 2/2020 dentro do vixente Orzamento municipal de 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles, previa publicación do correspondente anuncio no Boletín Oficial da Provincia número 154, de data 17 de setembro de 2020, e no taboleiro electrónico de edictos do Concello, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo: ESTADO DE INGRESOS ESTADO DE GASTOS O que se fai público para xeral coñecemento. Ortigueira, 22 de outubro de 2020. O alcalde-presidente D. Juan Vicente Penabad Muras
28/10/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 22/10/2020 do Servizo Provincial da Axencia Galega de Infraestruturas da Coruña na que se acorda realizar o pagamento mediante transferencia bancaria dos bens e dereitos afectados polas obras vía de alta capacidade Carballo-Berdoias

Resolución do 22 de outubro de 2020, do Servizo Provincial da Axencia Galega de Infraestruturas de A Coruña, pola que se acorda realizar o pagamento mediante transferencia bancaria dos bens e dereitos afectados polas obras vía de alta capacidade Carballo-Berdoias En cumprimento do artigo 49 do Regulamento de expropiación forzosa do 26 de abril de 1957, acórdase realizar o pagamento dos prezos xustos e os xuros de demora aos titulares dos bens e dereitos afectados polas obras de claves AC/06/140.01.75, AC/06/140.01.75-PC, AC/10/140.01.75 e AC/10/140.01.75, nos concellos de Coristanco, Cabana de Bergantiños, Zas e Vimianzo. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura no expediente deberán achegar documentación que acredite a transmisión da propiedade e D. N. I. do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas na Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A relación de fincas a aboar e titulares afectados estará publicada no taboleiro de editos dos concellos afectados. A Coruña, 22 de outubro de 2020. Felipe de la Vega Gándaras Xefe do Servizo Provincial da Coruña
28/10/2020 | Administración LocalMunicipal
Ames
Aprobación definitiva do crédito extraordinario 1/2020

ANUNCIO Aprobación definitiva do crédito extraordinario 1/2020 En sesión plenaria celebrada o 3 de setembro de 2020 aprobouse inicialmente ao expediente de crédito extraordinario 1/2020 Durante o prazo de exposición pública de quince días hábiles (Boletín Oficial da Provincia núm.151, do 14 de setembro de 2020) non se presentou ningunha reclamación, polo que o acordo de aprobación inicial do crédito extraordinario 1/2020 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 14 de outubro de 2020. O alcalde José M. Miñones Conde
28/10/2020 | Administración LocalMunicipal
Narón
Departamento de Obras e Urbanismo
Anuncio de aprobación definitiva do cambio de sistema para levar a cabo o desenvolvemento urbanístico do Pol.1 do P. S. do ámbito I establecido na M. P. do PXOM do SRAU do contorno do Pol. Ind. do Río do Pozo

A Xunta de Goberno local en sesión de data 22 de outubro de 2020 aprobou definitivamente a solicitude de cambio de sistema de actuación de compensación ao de concerto para levar a cabo o desenvolvemento urbanístico do Polígono 1 determinado no Plan de Sectorización do ámbito I establecido na Modificación puntual do PXOM do SRAU do contorno do Pol. Ind. do Río do Pozo, formulada por Roberto Francisco Kayani Michan, en calidade de presidente da Xunta de Compensación do Pol.1 e representante de Cementos Tudela Veguín S. A. Contra o dito acordo, que pon fin á vía administrativa, os interesados poderán interpoñer recurso potestativo de reposición no prazo dun mes, que comezará a contar dende o día seguinte á publicación deste anuncio, de acordo co establecido no artigo 123 e 124 da lei 39/2015, do 1 de outubro, do procedemento administrativo común das administracións públicas. Así mesmo, poderán interpoñer directamente recurso contencioso-administrativo ante o Xulgado do contencioso-administrativo no prazo de dous meses a partir do día seguinte o desta publicación, consonte o artigo 46 da Lei 29/1998, do 13 de xullo, da xurisdicción contenciosa-administrativa, sen prexuízo de calquera outro que estimen pertinente. Narón, 23 de outubro de 2020. A ALCALDESA Marián Ferreiro Díaz.
28/10/2020 | Administración LocalMunicipal
Cabana de Bergantiños
Elevación a definitivo do acordo de aprobación inicial do expediente de modificación de crédito 25/2020

Rematado o prazo de exposición ao público do acordo plenario de modificación nº 25/2020 do orzamento da Corporación para o ano 2020, mediante suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 23 de outubro de 2020 O Alcalde Asdo. José Muíño Domínguez
28/10/2020 | Administración LocalMunicipal
Cabana de Bergantiños
Elevación a definitivo do acordo de aprobación inicial do expediente de modificación de crédito 24/2020

ANUNCIO Elevación automática a definitivo do acordo de aprobación inicial do expediente de modificación de crédito 24/2020 mediante suplemento de cré dito Rematado o prazo de exposición ao público do acordo plenario de modificación n.º 24/2020 do orzamento da Corporación para o ano 2020, mediante suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo, e 38.2 en relación 20.1 do Real decreto 500/90, do 20 de abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do estado de ingresos e de gastos trala aprobación do devandito expediente. ESTADO DE GASTOS ESTADO DE INGRESOS Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 23 de outubro de 2020. O alcalde Asdo.: José Muíño Domínguez